Turkiyada yangi konstitutsiya bo‘yicha referendum arafasida favqulodda vaziyat bekor qilinadi

Turkiya hukumati mamlakatda yangi konstitutsiya qabul qilish bo‘yicha referendum o‘tkazilishi arafasida favqulodda holat rejimi bekor qilinadi. Yangi konstitutsiyaga ko‘ra davlat prezidentlik boshqaruvi shakliga o‘tishi ko‘zda tutilgan. Bu haqda mamlakat bosh vaziri Binoli Yildirim ma'lum qilgan.
Turkiyada favqulodda vaziyat rejimi shu yilning 16 iyuliga o‘tar kechasi davlat to‘ntarishiga urinish bo‘lib o‘tganidan keyin 3 oy muddatga joriy qilingandi. Keyinroq bu muddat uzaytirildi.
"Agar referendum (yangi konstitutsiya bo‘yicha) o‘tkazilishi belgilansa, biz hech kimga bu referendum bosim ostida o‘tkazilgani haqida gapirishiga sabab qoldirmaymiz. Shuning uchun referendum arafasida favqulodda vaziyat rejimi bekor qilinadi", — degan Yildirim NTV telekanali efirida turib.
Bundan avvalgi xabarlarda Yildirim ma'lum qilgandiki, partiya parlamentga boshqaruvning prezidentlik shakliga o‘tishni ko‘zda tutuvchi yangi konstitutsiya loyihasini taqdim qilgani aytilgandi. Vazirning so‘zlariga ko‘ra, unga parlamentda 367 kishi ovoz bersa, qabul qilinadi. Loyiha kamida 330 deputat tomonidan ma'qullansa, referendum o‘tkaziladi. 
Turkiya hukumatidagi Adolat va taraqqiyot pariyasi raisi o‘rinbosari Hayati Yazidjining ma'lum qilishicha, referendum 2017 yilning aprelida o‘tkazilishi mumkin.
Parlamendagi 2 muxolif partiya (Xalq respublikasi partiyasi vakillari bo‘lgan so‘l-markazchilar va kurdlarning Xalq demokratik partiyasi) bu tashabbusga qarshi chiqmoqda. Ular Turkiya respublikasiga asos solingan 1923 yildan buyon amalda bo‘lgan parlamentar boshqaruvi saqlanib qolishini istashadi. Muxolifat Turkiyaning amaldagi rahbari Rajab Toyyib Erdo‘g‘anning yakkahokimlikka intilishda ayblamoqda.